[{"text_idx": "#000002", "text": "-eko artxiboari erreferentzia eginez Elexpuruk azaltzen du badaudela beste arrazoi batzuk hikaren galeran. Elkarrizketatutako adineko hainbat euskal hiztunek esandakoak dira, esaterako: \u201cHika aritzen ginen elkarrekin eta hika ijitoak aritzen zirela!\u201d, edo \u201cHika itsusi dela esaten ziguten\u201d, edo \u201cGu hika eta ama atzetik demandan errespeturik ez geneukalako, hika egiten genuelako\u201d."}, {"text_idx": "#000003", "text": "Elexpururen ustez esanguratsua da zein bilakaera izan duen hiketaren transmisioak familian. \u201cEtxe askotan gurasoek hika egin izan diete semeei, baina ez alabei. Hori da gaur egungo desorekaren arrazoi nagusia lehenagoko belaunaldietan ez baitzen horrelakorik geratzen\u201d."}, {"text_idx": "#000004", "text": "\u201cGaur ez du lehen zuen estigmarik, goraipatua ere bada jakitunen aldetik. Baina egin, ezer egiten al dute akademiak edo beste erakunde batzuek hura prestigiatzeko?\u201d, galdetzen du Elexpuruk. Kezkatuta dago hikaren transmisioarekin. Garrantzitsua deritzo, baina ez du benetako ahaleginik ikusten. \u201cErakusten al da eskoletan? Ez. Esku bakarreko atzamarrak nahikoa izango dira aurten gure lurraldean eman diren hika ikastaroak kontatzeko (...) Esanak esan, hika modan dago, gero eta jende gehiago saiatzen da egiten. \u201cAita, ama, zergatik ez didazue erakutsi?\u201d, kontu-eske ibili ohi dira seme-alabak. Baina gaitz bat (gaitz erdia?) ari da nagusitzen: hiperhiketa. Esan dik/jok Urbian elurra zegokela/jagokela. Hau da, hiketa behar ez den lekuan, menpekoetan, erabiltzea. Erraz sendatzekoa dirudi gaitzak, baina inork zuzentzen ez duenez, eta hiztun onei ere gero eta gehiago entzuten zaienez... Agian egunen batean ontzat eman beharko da\u201d."}, {"text_idx": "#000005", "text": "Hiketa egiten da oraindik ere zenbait lekutan, eta zorionekoak ondo egiten eta transmititzen dutenak. Gainerako gurasoek seme-alabei erakutsiko badiegu ikasi egin beharko dugu lehenengo. \u201cBatuko hiketa ikasteko hor dugu Ritxi Lizartzaren liburu ederra\u201d, dio Elexpuruk. \u201cHitano batuak badu bere esparrua: literatura, ikus-entzunezkoak \u2014Goenkale datorkit gogora\u2014, euskaldun berriak, euskalki ezberdinen arteko solasak eta abar... Ederto. Baina hikaren jokaleku naturalena euskalkiak eta herri hizkerak dira. Ezin hika ondo egin zuka ondo egin gabe\u201d."}, {"text_idx": "#000007", "text": "Iruzkinik ez \"Egingo diegu hika seme-alabei?\""}, {"text_idx": "#000008", "text": "Zure iritzia partekatu nahi duzu?"}]